ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(94) 16 τελικό 
Βρυξέλλες, 04.02.1994 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
σχετικά με την πρόοδο των εργασιών εναρμόνισης των ΑΕΠ 
και την αξιολόγηση μιας οικονομικής ενίσχυσης 
ανακοίνωσης προς το Συμβούλιο και το Ευρωπαϊκό Κοινοβούλιο 
σχετικά με την πρόοδο των εργασιών εναρμόνισης των ΑΕΠ 
και την αξιολόγηση μιας οικονομικής ενίσχυσης 
1. ΠεοίλιηΡΐΐ και συμπεράσματα 
Οι αποφάσεις του Ευρωπαϊκού Συμβουλίου του Εδιμβούργου σχετικά με τη 
χρηματοδότηση της Κοινότητας για την περίοδο 1993-1999 στοχεύουν στη σταδιακή 
αντικατάσταση, μέσα στο χρονικό διάστημα 1995-1999, του 3ου πόρου, ο οποίος 
βασίζεται στο ΦΠΑ, από τον 4ο πόρο, ο οποίος βασίζεται στο ΑΕΠ, ως κύριας πηγής 
της κοινοτικής χρηματοδότησης: απαιτούν, λοιπόν, την επιτάχυνση των εργασιών έτσι 
ώστε η χρηματοδότηση του κοινοτικού προϋπολογισμού να θεμελιώνεται σε όσο το 
δυνατόν σταθερότερες και δικαιότερες βάσεις. 
Οι εργασίες που πραγματοποιήθηκαν από την Επιτροπή, με τη βοήθεια της επιτροπής 
διαχείρισης ΑΕΠ, εντόπισαν τα κενά που υπάρχουν όσον αφορά τη συγκρισιμότητα των 
επιπέδων των ΑΕΠ των κρατών μελών. 
1. Η Επιτροπή εξέδωσε ήδη αποφάσεις οι οποίες αποσκοπούν στη διευκρίνιση κάποιων 
ορισμών των κανόνων του ευρωπαϊκού συστήματος ολοκληρωμένων οικονομικών 
λογαριασμών (ΕΣΟΛ) και στην εξασφάλιση της ομοιόμορφης εφαρμογής τους σε όλα 
τα κράτη μέλη. Θα προταθούν, ακόμη, και άλλες αποφάσεις. 
'Οσον αφορά την αξιοπιστία των λογαριασμών, η ανάγκη βελτίωσης σε δύο τομείς: 
κατάρτιση εθνικών μητρώων επιχειρήσεων και επέκταση των στατιστικών στις 
εμπορεύσιμες υπηρεσίες, αποτελεί αντικείμενο μέριμνας του κοινοτικού στατιστικού 
προγράμματος· έχουν ήδη αναληφθεί σχετικές ενέργειες στους δύο αυτούς τομείς. 
2. Οι προσπάθειες πρέπει, στο εξής, να επικεντρωθούν κατά προτεραιότητα στην 
αξιολόγηση της παραοικονομίας και στην ενσωμάτωση της στους εθνικούς 
λογαριασμούς. 
Οι απόπειρες διαφόρων κρατών μελών να καλύψουν αυτό το μέρος της οικονομίας 
είναι άνισες ακόμη και σε χώρες που έχουν συγκρίσιμα επίπεδα στατιστικής ανάπτυξης. 
Η Επιτροπή θέσπισε ένα πρόγραμμα εργασίας στον τομέα της παραοικονομίας, καθώς 
και χρονοδιάγραμμα για τη λήψη αξιόπιστων αποτελεσμάτων πριν από την 1η 
Οκτωβρίου 1995, ημερομηνία κατά την οποία θα ανακοινωθούν τα ΑΕΠ στην Επιτροπή 
(άρθρο 3 της οδηγίας). 
3. Προκειμένου να εξεταστεί η δυνατότητα να ενσωματωθούν, στις υπάρχουσες εκτιμήσεις, 
διορθώσεις που σχετίζονται με τη φορολογική απάτη και τη φοροδιαφυγή, το 
πρόγραμμα αυτό περιλαμβάνει ένα τμήμα σχετικά με τη χρήση των αποτελεσμάτων των 
φορολογικών ελέγχων. Δεδομένου ότι οι περισσότερες αντιπροσωπίες των κρατών 
μελών που συμμετέχουν στην" επιτροπή ΑΕΠ επέμειναν όσον αφορά τις δυσκολίες 
πρόσβασης στα αποτελέσματα αυτά, η Επιτροπή ζητά από τις αρμόδιες εθνικές αρχές 
να διευκολύνουν τη συνεργασία μεταξύ φορολογικών αρχών και στατιστικών υπηρεσιών. 
4. Το παραπάνω πρόγραμμα εργασίας δεν μπορεί να εφαρμοστεί εάν τα κράτη μέλη και 
η Κοινότητα δεν είναι σε θέση να χρηματοδοτήσουν τις απαραίτητες ενέργειες στις 
διάφορες χώρες προκειμένου να βελτιωθούν οι εκτιμήσεις της παραοικονομίας. 
Η Επιτροπή ενθαρρύνει τα κράτη μέλη να λάβουν τα κατάλληλα μέτρα για να 
χορηγήσουν στις στατιστικές υπηρεσίες τους πόρους που είναι απαραίτητοι για την 
επεξεργασία του προγράμματος. 
Η Επιτροπή οφείλει να στηρίξει την προσπάθεια αυτή: η κοινοτική χρηματοδότηση 
υπολογίστηκε σε 3 εκατ. ECU, από τα οποία 1 εκατομμύριο έχει ήδη αναλάβει να 
καλύψει η Επιτροπή από τις πιστώσεις που διατέθηκαν στη Eurostat1 το 1993. 
2. Εισαγωγή 
2.1 Τα ακαθάριστα εθνικά προϊόντα των κρατών μελών αποτελούν από το 1988 τη βάση 
ενός νέου ιδίου πόρου των Κοινοτήτων· έτσι, η οδηγία του Συμβουλίου σχετικά με την 
εναρμόνιση του καθορισμού του ακαθάριστου εθνικού προϊόντος (ΑΕΠ) σε αγοραίες 
τιμές2 θεσπίζει μια διαδικασία ελέγχου και εκτίμησης της συγκρισιμότητας και της 
αντιπροσωπευτικότηταςτων ΑΕΠ των κρατών μελών των Ευρωπαϊκών Κοινοτήτων, τα 
οποία υπολογίζονται σύμφωνα με τους κανόνες του ευρωπαϊκού συστήματος 
ολοκληρωμένων οικονομικών λογαριασμών (ΕΣΟΛ). 
Εξάλλου, το Ευρωπαϊκό Συμβούλιο του Εδιμβούργου (11-12 Δεκεμβρίου 1992) 
αποφάνθηκε σχετικά με τη χρηματοδότηση της Κοινότητας για την περίοδο από το 1993 
έως το 1999 : συγκεκριμένα, ενέκρινε τροποποίηση της διάρθρωσης των ιδίων πόρων, 
η οποία θα έχει ως αποτέλεσμα να αυξηθεί η σημασία του πόρου ΑΕΠ. 
Επομένως, η ανάγκη να υπάρχουν συγκρίσιμα και αντιπροσωπευτικά στοιχεία σχετικά 
με το ΑΕΠ, την οποία προβλέπει η οδηγία ΑΕΠ, ενισχύεται. 
2.2 Στις 31 Μαρτίου 1992, η Επιτροπή διαβίβασε στο Συμβούλιο, σύμφωνα με το άρθρο 10 
της οδηγίας, έκθεση σχετικά με την εφαρμογή της. 
Στην έκθεση αυτή, προέβη σε γενική κρίση σχετικά με το βαθμό εναρμόνισης που έχει 
επιτευχθεί όσον αφορά τα ΑΕΠ των κρατών μελών· η κρίση αυτή βασίζεται σε μια 
πρώτη ανάλυση των καταλόγων των πηγών και μεθόδων που χρησιμοποιούνται για τον 
υπολογισμό του ΑΕΠ, τους οποίους υπέβαλαν τα κράτη μέλη στο πλαίσιο του άρθρου 
4 της οδηγίας, και μπορεί να συνοψιστεί στα παρακάτω: 
Για την πλειονότητα των κρατών μελών, η συγκρισιμότητα των ΑΕΠ 
έχει επιτευχθεί σε επαρκή βαθμό όσον αφορά τη συνεκτίμηση της 
επίσημης οικονομίας, δηλαδή του συνόλου των οικονομικών 
δραστηριοτήτων που ασκούνται σύμφωνα με την ισχύουσα οικονομική 
και κοινωνική νομοθεσία. 
Εντούτοις, σε ορισμένα κράτη μέλη οι αξιολογήσεις παρουσιάζουν 
ανεπάρκειες: έχουν αναληφθεί κατάλληλες ενέργειες αποκατάστασης. 
Κρίνεται ότι είναι απαραίτητο να βελτιωθεί η κάλυψη της οικονομικής 
δραστηριότητας από τους εθνικούς λογαριασμούς προκειμένου να 
ληφθούν υπόψη, κατά ακριβέστερο τρόπο, οι δραστηριότητες που δεν 
περιλαμβάνονται, για διάφορους λόγους, στην τρέχουσα στατιστική 
έρευνα, και προκειμένου να συγκεντρωθούν συστηματικότερα οι 
δραστηριότητες που δεν ασκούνται σύμφωνα με την ισχύουσα 
οικονομική και .κοινωνική νομοθεσία. Αυτή η πλευρά της οικονομίας 
ορίζεται ως παραοικονομία. 
2.3 Οι αναληφθείσες ενέργειες αποσκοπούν στην επίτευξη ενός υψηλότερου επιπέδου 
εναρμόνισης των ΑΕΠ. Ο προσανατολισμός των εργασιών που θα πρέπει να οδηγήσουν 
στην επίτευξη αυτού του στόχου αποτέλεσε αντικείμενο συζητήσεων στο πλαίσιο της 
επιτροπής που συστάθηκε με την οδηγία: 
Η Στατιστική Υπηρεσία των Ευρωπαϊκών Κοινοτήτων (Eurostat). 
Οδηγία του Συμβουλίου της 13ης Φεβρουαρίου 1989 (89/130/Ευρατόμ), ΕΕ αριθ. L 49 της 
21.2.89, σελ. 26. 
Προσδιορίστηκαν ορισμένα ειδικά θέματα, για τα οποία πρέπει να 
ληφθούν συγκεκριμένες αποφάσεις, κατά τρόπον ώστε να γίνει σταδιακή 
επεξεργασία του πεδίου που καλύπτει το ΑΕΠ. Προτάθηκαν και - σε 
ορισμένες περιπτώσεις - εγκρίθηκαν ήδη μέτρα που έχουν ως σκοπό να 
διευκρινίσουν κάποιους ορισμούς του ΕΣΟΛ και να εξασφαλίσουν την 
ομοιόμορφη εφαρμογή τους σε όλα τα κράτη μέλη. 
Η Επιτροπή3 συνέταξε, με βάση τους καταλόγους και συμπληρωματικές 
επαφές, μια έκθεση για κάθε χώρα: από τις εκθέσεις αυτές προκύπτει 
κυρίως ότι η αξιοπιστία των ΑΕΠ δεν εξαρτάται μόνο από στοιχεία για 
τα οποία είναι άμεσα υπεύθυνες οι υπηρεσίες εθνικής λογιστικής· αυτό 
αντικατοπτρίζεται από την ανάγκη κατάρτισης κεντρικών μητρώων 
επιχειρήσεων και επέκτασης των στατιστικών στις εμπορεύσιμες 
υπηρεσίες. 
Οι προσπάθειες τις οποίες κατέβαλαν τα κράτη μέλη για να καλύψουν 
την παραοικονομία είχαν ανόμοια αποτελέσματα: τα κράτη μέλη 
γνωρίζουν ποιες εργασίες πρέπει να αναλάβουν προκειμένου να 
καλύψουν τα κενά στον τομέα αυτό. 
Το πρόγραμμα εργασίας σχετικά με την εξαντλητικότητα της μέτρησης του ΑΕΠ, το 
οποίο καταρτίστηκε από την Επιτροπή, θα μπορέσει να ολοκληρωθεί μέχρι το τέλος του 
1995 μόνον εφόσον χορηγηθούν στα κράτη μέλη οικονομικοί πόροι, τόσο σε εθνικό όσο 
και σε κοινοτικό επίπεδο. 
Υπενθυμίζεται ότι, κατά την έγκριση της οδηγίας, εγγράφηκε στα πρακτικά του 
Συμβουλίου η ακόλουθη δήλωση, σχετικά με το άρθρο 7 της ενλόγω οδηγίας: "το 
Συμβούλιο και η Επιτροπή των Ε.Κ. δηλώνουν ότι η επιτροπή πρέπει να επικεντρώσει 
τις εργασίες της στην αύξηση του βαθμού κάλυψης της λεγόμενης παράλληλης 
οικονομίας (παραοικονομίας), στο πλαίσιο των εθνικών λογαριασμών." 
2.4 Σύμφωνα με το άρθρο 10(8) του κανονισμού αριθ. 1552/89 του Συμβουλίου σχετικά 
με τους ιδίους πόρους4, τα στοιχεία του ΑΕΠ του 1988 οριστικοποιούνται εκτός από 
τα σημεία τα οποία θα υποδείξει η Επιτροπή πριν από τις 30 Σεπτεμβρίου 1992. Έτσι, 
η Επιτροπή διατύπωσε, για κάθε κράτος μέλος, τις επιφυλάξεις της για τα σημεία που 
πρέπει να βελτιωθούν. Οι επιφυλάξεις αυτές θα επιτρέψουν την αναδρομική διόρθωση 
των οικονομικών συνεισφορών των κρατών μελών. 
Επιπλέον, στο πλαίσιο του άρθρου 19 του κανονισμού αριθ. 1552/89, η Επιτροπή 
αναλαμβάνει αποστολές σε κάθε χώρα προκειμένου να καταρτίσει πρόγραμμα εργασίας 
και χρονοδιάγραμμα σχετικά με την άρση των ενλόγω επιφυλάξεων. Οι αποστολές 
αυτές θα ολοκληρωθούν πριν από το τέλος του 1994. 
2.5 Η βελτίωση της ποιότητας των λογαριασμών υπήρξε αντικείμενο χρηματοδότησης που 
προβλέπεται στο άρθρο 8 της οδηγίας: τα 6 εκατομ. ECU, που είχαν κριθεί 
απαραίτητα, διατέθηκαν στα κράτη μέλη κατά τη λήξη των οικονομικών ετών 1989, 1990, 
1991 και 1992. Η ανακοίνωση αυτή συνοδεύει τον απολογισμό της χρήσης αυτών των 
πιστώσεων. . ' 
Προκειμένου να πραγματοποιηθούν οι εργασίες εναρμόνισης των ΑΕΠ, και ιδίως όσον 
αφορά τη συνεκτίμηση της παραοικονομίας, κατά τρόπον ώστε να υπάρχουν 
εναρμονισμένα στοιχεία μέχρι το τέλος του 1995, είναι απαραίτητο να χορηγηθεί 
Η Στατιστική Υπηρεσία των Ευρωπαϊκών Κοινοτήτων (Eurostat). 
Κανονισμός του Συμβουλίου της 29ης Μαΐου 1989, ΕΕ αριθ. L 155 της 7.6.89, σελ. 1. 
συμπληρωματική οικονομική ενίσχυση ύψους 3 εκατ. ECU. Η ενίσχυση αυτή 
προορίζεται για τις ενέργειες που αναλαμβάνονται σε κάθε κράτος μέλος υπό την 
ευθύνη της αντίστοιχης εθνικής στατιστικής υπηρεσίας. 
3. Η εναρμόνιση των ΑΕΠ 
3.1 Οι αναληφθείσες εργασίες 
Πριν από την έναρξη των εργασιών εναρμόνισης των ΑΕΠ, ζητήθηκε από τα κράτη μέλη 
να συντάξουν κατάλογο των διαδικασιών και των στατιστικών βάσεων που 
χρησιμοποιούν για τον υπολογισμό των ΑΕΠ τους. 
Με βάση τους καταλόγους αυτούς και έπειτα από συμπληρωματικές επαφές, η Επιτροπή 
συνέταξε και υπέβαλε στην επιτροπή ΑΕΠ, κατά τη διάρκεια των συνεδριάσεων της τον 
Ιούλιο και Σεπτέμβριο 1992, μια έκθεση για κάθε χώρα. Μεγάλο μέρος των εκθέσεων 
αυτών αφιερώνεται στην αξιολόγηση, στον τομέα της επίσημης οικονομίας, των 
εμπορεύσιμων δραστηριοτήτων της οικονομίας που δεν έχουν χρηματοοικονομικό ή 
γεωργικό χαρακτήρα, εκτός από τις δραστηριότητες των υπηρεσιών στέγασης· οι εκθέσεις 
αυτές περιλαμβάνουν, εκτός από την κριτική εξέταση, ακριβείς συστάσεις προκειμένου 
να βελτιωθεί, γι' αυτό το τμήμα της οικονομίας, η ποιότητα των πραγματοποιούμενων 
εκτιμήσεων. 
Διατυπώθηκαν τρεις τύποι συστάσεων: 
ορισμένες συστάσεις αντιστοιχούν σε διορθώσεις στις οποίες μπορεί να προβεί 
το κράτος μέλος σε πολύ μικρή προθεσμία· σε πολλές περιπτώσεις πρόκειται για 
σημεία που αφορούν την τήρηση των κανόνων του ΕΣΟΛ· 
άλλες συστάσεις υπογραμμίζουν την ανάγκη να αντιπαραβάλλονται τα 
αποτελέσματα που προέρχονται από διαφορετικές πηγές· όλα τα κράτη μέλη 
οφείλουν να επικυρώνουν τις εκτιμήσεις κατανάλωσης των νοικοκυριών, που 
πραγματοποιούνται στο πλαίσιο των εθνικών λογαριασμών, είτε με βάση τα πιο 
πρόσφατα αποτελέσματα των ερευνών σχετικά με τους οικογενειακούς 
προϋπολογισμούς είτε με βάση τις στατιστικές παραγωγής του λιανικού 
εμπορίου· 
τέλος, ένας τρίτος τύπος συστάσεων συνιστά στην πλειονότητα των κρατών 
μελών την κατάρτιση κεντρικών μητρώων επιχειρήσεων και την επέκταση των 
στατιστικών στις εμπορεύσιμες υπηρεσίες. 
Οι συστάσεις που γίνονται στις εκθέσεις κατά χώρα επέτρεψαν στην Επιτροπή να 
διατυπώσει, για κάθε κράτος μέλος, ιδιαίτερες επιφυλάξεις, σε αντίθεση με τις 
επιφυλάξεις που είναι κοινές για όλες τις χώρες και οι οποίες αφορούν είτε τα θέματα 
οριζόντιας ανάλυσης (βλέπε τέλος του μέρους 4) είτε την εξαντλητικότητα της μέτρησης 
των ΑΕΠ, και ιδίως την παραοικονομία (βλέπε τέλος του μέρους 6). 
Εξάλλου, στο πλαίσιο του άρθρου 19 του κανονισμού αριθ. 1552/89 σχετικά με τους 
ιδίους πόρους, η Επιτροπή αναλαμβάνει αποστολές σε κάθε χώρα προκειμένου να 
καταρτίσει πρόγραμμα εργασίας και χρονοδιάγραμμα σχετικά με την άρση των 
ιδιαίτερων επιφυλάξεων. Οι αποστολές αυτές θα ολοκληρωθούν πριν από το τέλος του 
1994. 
3.2 Τα κύρια προβλήματα εναρμόνισης 
Ο ορισμός του ΑΕΠ, όπως συμβαίνει με όλες τις έννοιες της εθνικής λογιστικής, 
υπακούει σε ορισμένους κανόνες· η μέτρηση του είναι αποτέλεσμα στατιστικής εργασίας. 
Ως εκ τούτου, η συγκρισιμότητα των ΑΕΠ των κρατών μελών προϋποθέτει την 
παρατήρηση κοινών κανόνων λογιστικής καταχώρισης και εξαρτάται από την ποιότητα 
των χρησιμοποιούμενων στατιστικών πηγών και μεθόδων. 
1. Οι κοινοί κανόνες λογιστικής καταχώρισης είναι οι κανόνες που προτείνονται από το 
ευρωπαϊκό σύστημα ολοκληρωμένων οικονομικών λογαριασμών (ΕΣΟ Α). Τα κράτη μέλη 
τηρούν συνολικά τους κανόνες του ΕΣΟΛ οι οποίοι επηρεάζουν τη μέτρηση του ΑΕΠ. 
Η τήρηση του ΕΣΟΛ έχει και μια καθαρά στατιστική πλευρά: αφήνει στην ικανότητα 
των πηγών παροχής των πληροφοριών το σωστό αριθμητικό υπολογισμό των τιμών των 
βασικών μεγεθών. Ιδίως, τα στοιχεία που είναι αποτέλεσμα καθαρών λογιστικών 
εργασιών διαφόρων παραγόντων, μπορούν να υπακούουν σε ιδιαίτερους κανόνες και, 
κατά συνέπεια, να απαιτούνται αναπροσαρμογές τους προκειμένου να εγγραφούν στους 
εθνικούς λογαριασμούς. 
2. Ο βαθμός κάλυψης της οικονομικής δραστηριότητας εξαρτάται από τις στατιστικές πηγές 
και τις μεθόδους που χρησιμοποιούνται για την επεξεργασία των εθνικών λογαριασμών. 
Στην ιδανική περίπτωση, η κάλυψη αυτή πρέπει να έχει εξαντλητικό χαρακτήρα, πράγμα 
που συνεπάγεται τη μέτρηση όλων των παραγωγικών λειτουργιών, και συγχρόνως να 
είναι αξιόπιστη, πράγμα που σημαίνει ότι η λαμβανόμενη τιμή του ΑΕΠ θα είναι όσο 
το δυνατόν πιο ακριβής. 
Στα κράτη μέλη των Ευρωπαϊκών Κοινοτήτων, οι περισσότερες οικονομικές 
δραστηριότητες ασκούνται επίσημα, εφόσον τηρούνται κυρίως οι νομοθετικές διατάξεις 
που αφορούν τη φορολογία και την κοινωνική ασφάλιση. Αλλά, σε βαθμό που διαφέρει 
από χώρα σε χώρα, πολλοί οικονομικοί φορείς αποκρύπτουν από τις αρχές ένα μέρος 
της δραστηριότητας τους και των εισοδημάτων τους· μάλιστα, ορισμένες παραγωγικές 
μονάδες λειτουργούν κατά τρόπο εντελώς παράνομο. 
Τα προβλήματα που έχουν σχέση με τη μέτρηση της επίσημης οικονομίας διαφέρουν από 
εκείνα που έχουν σχέση με τη μέτρηση της παραοικονομίας: 
'Οσον αφορά την πρώτη, η έννοια της αξιοπιστίας είναι βασική. Οι υπηρεσίες 
εθνικής λογιστικής διαθέτουν συστήματα πληροφοριών, που βασίζονται στις 
δηλώσεις των φορέων, σχετικά με την πραγματοποιούμενη παραγωγή, τα κέρδη 
που εισπράττονται ή διανέμονται, τις δαπάνες που πραγματοποιούνται λόγω 
των κερδών αυτών. Δηλαδή, οι παρατηρήσεις που συλλέγονται κατ,αυτόν τον 
τρόπο επεκτείνονται στο γνωστό περιβάλλον των οικονομικών μονάδων και, 
εφόσον είναι δυνατόν, αντιπαραβάλλονται οι αξιολογήσεις που γίνονται με βάση 
διαφορετικές προσεγγίσεις. 
Η εξέταση της παραοικονομίας έχει ως σκοπό να διορθώσει το μέγεθος του 
ΑΕΠ από τις συνέπειες της ελλιπούς δήλωσης των παραγωγικών μονάδων και 
να προσπαθήσει να εντοπίσει τη δραστηριότητα των μονάδων που δεν 
δηλώνονται. Εκ φύσεως, οι μέθοδοι που αναπτύσσονται στον τομέα αυτό δεν 
μπορούν να είναι άμεσες ούτε να έχουν την αξιοπιστία που μπορεί να έχει η 
μέτρηση της επίσημης οικονομίας. 
3.3 Γενική προσέγγιση των προβλημάτων εναρμόνισης 
Η ιδανική προσέγγιση θα ήταν να διαιρεθεί το σύνολο των προβλημάτων της 
αξιολόγησης του ΑΕΠ σε ορισμένα θέματα: για κάθε ένα από τα θέματα αυτά, οι 
εργασίες ανάλυσης και διατύπωσης προτάσεων θα διεξάγονταν ταυτόχρονα και για τα 
12 κράτη μέλη. Ωστόσο, λόγω της ποικιλομορφίας των στατιστικών πηγών και των 
μεθόδων αξιολόγησης, είναι αδύνατον να εφαρμοστεί συστηματικά μια τέτοια προσέγγιση. 
Ως εκ τούτου, αποφασίστηκε να συνδυαστούν οι δύο προσεγγίσεις, ήτοι η θεματική 
προσέγγιση και η προσέγγιση κατά χώρα, ανάλογα με τη φύση των εκάστοτε 
προβλημάτων. Παρακάτω η θεματική προσέγγιση ονομάζεται και οριζόντια προσέγγιση 
για να δηλωθεί ότι το ενλόγω θέμα εξετάζεται ταυτόχρονα και για τα 12 κράτη μέλη. 
Στο μέρος 4 της παρούσας ανακοίνωσης παρουσιάζεται η πρόοδος που επιτελέστηκε 
στην επεξεργασία των θεμάτων που εξετάζονται στο πλαίσιο της οριζόντιας ανάλυσης. 
Στο μέρος 5 της ανακοίνωσης περιγράφεται η πρόοδος των εργασιών που έχουν ως 
σκοπό τη βελτίωση της αξιοπιστίας της μέτρησης του ΑΕΠ: δίνεται ιδιαίτερη έμφαση 
στα στατιστικά μέσα τα οποία πρέπει να ενισχυθούν στα περισσότερα κράτη μέλη. 
Στο μέρος 6, το οποίο είναι αφιερωμένο στην εξαντλητικότητα της μέτρησης του ΑΕΠ, 
παρουσιάζονται οι εργασίες που διεξάγονται στον ενλόγω τομέα, και ιδίως το 
πρόγραμμα εργασίας που καταρτίστηκε από την Επιτροπή καθώς και το χρονοδιάγραμμα 
πραγματοποίησης των ενεργειών. 
Σκοπός του μέρους 7 είναι να παρουσιάσει εν συντομία τις δράσεις που αναλήφθηκαν, 
μετά από αίτημα και με την υποστήριξη της Επιτροπής και των στατιστικών υπηρεσιών 
ορισμένων κρατών μελών, σε τρεις χώρες (Ελλάδα, Πορτογαλία και Λουξεμβούργο) για 
την ουσιαστική βελτίωση των μεθόδων επεξεργασίας των εθνικών λογαριασμών. 
4. Τα θέματα οριζόντιας ανάλυσης: πρόοδος των εργασιών 
4.1 Όσον αφορά το σύνολο των κρατών μελών, έχουν ήδη εξεταστεί αρκετά θέματα: 
α. Η οροθεσία της οικονομικής επικράτειας των κρατών μελών αποτέλεσε αντικείμενο 
απόφασης της Επιτροπής5, η οποία έκλεισε τις συζητήσεις που διεξήχθησαν στο πλαίσιο 
της επιτροπής ΑΕΠ. Η απόφαση αυτή αναφέρει ότι τα υπερπόντια γεωγραφικά 
διαμερίσματα πρέπει στο εξής να περιλαμβάνονται στη γαλλική οικονομική επικράτεια 
και ότι η Μαδέρα και οι Αζόρες πρέπει να περιλαμβάνονται στην πορτογαλική 
οικονομική επικράτεια. 
β. Η κατάταξη των φόρων και των επιδοτήσεων: κατά τη συνεδρίαση της 16ης Ιουνίου 
1993, η Επιτροπή υπέβαλε στην επιτροπή ΑΕΠ, στο πλαίσιο του άρθρου 6 της οδηγίας 
ΑΕΠ, δύο σχέδια αποφάσεων της Επιτροπής στα οποία διευκρινίζονται, αφενός, κάποιοι 
ορισμοί φόρων και, αφετέρου, κάποιοι ορισμοί επιδοτήσεων· η επιτροπή ΑΕΠ 
διατύπωσε ευνοϊκή γνώμη και οι δύο αποφάσεις εγκρίθηκαν. 
Οι αποφάσεις αυτές θα οδηγήσουν, κυρίως, ορισμένα κράτη μέλη στην επανεξέταση των 
στοιχείων του ΑΕΠ τα οποία διαβιβάζουν κάθε έτος στην Επιτροπή στο πλαίσιο του 
άρθρου 3 της οδηγίας ΑΕΠ. 
γ. Το ζήτημα της αξιολόγησης των υπηρεσιών στέγασης οδήγησε στην ανάληψη εργασιών 
στο πλαίσιο της επιτροπής ΑΕΠ· θα πρέπει να ληφθεί οριστική απόφαση μέχρι τα μέσα 
του 1994, με βάση τις κατευθυντήριες γραμμές που πρότεινε η Επιτροπή. 
δ. Το ζήτημα της μετάβασης από το ΑΕγχΠ στο ΑΕΠ: η ανταλλαγή απόψεων μετά την 
υποβολή ενός πρώτου εγγράφου στην επιτροπή ΑΕΠ είχε κυρίως ως αντικείμενο τα 
προβλήματα που συνδέονται με την ένταξη των πληροφοριών που προκύπτουν από το 
ισοζύγιο πληρωμών στους εθνικούς λογαριασμούς. Αποφασίστηκε, λοιπόν, να ζητηθεί 
η γνώμη της επιτροπής στατιστικών για θέματα νομισματικά, χρηματοπιστωτικά και 
ισοζυγίου πληρωμών. Και γι' αυτό το ζήτημα θα πρέπει να ληφθεί οριστική απόφαση 
πριν από τα μέσα του 1994. 
4.2 Κατά τη διάρκεια του 1994, προβλέπεται να εξεταστούν τα ακόλουθα θέματα οριζόντιας 
ανάλυσης: 
οι δημόσιες διοικήσεις 
τα χρηματοπιστωτικά ιδρύματα 
Πρόκειται για την απόφαση της Επιτροπής, της 26ης Ιουλίου 1991 (91/450/ΕΟΚ, Ευρατόμ), 
ΕΕ αριθ. L 240 της 29.8.91, σελ. 36. 
οι γεωργικές δραστηριότητες 
η οροθεσία μεταξύ τελικών χρήσεων και ενδιάμεσης κατανάλωσης 
οι ιδιωτικές διοικήσεις. 
Στο πλαίσιο του άρθρου 10(8) του κανονισμού αριθ. 1552/89 του Συμβουλίου σχετικά 
με τους ιδίους πόρους, η Επιτροπή διατύπωσε, για κάθε κράτος μέλος, μια επιφύλαξη 
που αντιστοιχεί σε κάθε ένα από τα προαναφερόμενα θέματα οριζόντιας ανάλυσης, με 
εξαίρεση το θέμα που αφορά τις γεωργικές δραστηριότητες. Οι επιφυλάξεις επιτρέπουν 
να ληφθούν αναδρομικά υπόψη οι τροποποιήσεις του ΑΕΠ του έτους 1988, το οποίο 
υπενθυμίζουμε ότι οριστικοποιήθηκε στις 30 Σεπτεμβρίου 1992, με εξαίρεση, κυρίως, τα 
σημεία που ορίζει η Επιτροπή. 
5. Η αξιοπιστία της μέτρησης του ΑΕΠ: πρόοδος των εργασιών 
Μεταξύ των συστάσεων που διατυπώθηκαν για κάθε κράτος μέλος, εκείνες που θα 
έχουν το μεγαλύτερο αντίκτυπο στη μέτρηση του ΑΕΠ είναι, κατά πάσα πιθανότητα, 
οι συστάσεις που συνδέονται με την κατάρτιση κεντρικών μητρώων επιχειρήσεων και 
την επέκταση των στατιστικών στις εμπορεύσιμες υπηρεσίες. 
α. Τα μητρώα 
Ο εντοπισμός του συνόλου των στατιστικών μονάδων έχει προτεραιότητα μεταξύ των 
ενεργειών που πρέπει να αναληφθούν προκειμένου να βελτιωθεί η αξιοπιστία των 
εκτιμήσεων. Πράγματι, για διάφορους λόγους, οι πηγές που αποτελούν τη βάση της 
επεξεργασίας των εθνικών λογαριασμών δεν καλύπτουν όλες τις μονάδες παραγωγής· 
ως εκ τούτου, θα πρέπει να παρεκταθούν οι παρατηρήσεις που πραγματοποιούνται 
στις μονάδες παραγωγής που εμφανίζονται στις πηγές πληροφοριών στο σύνολο των 
υπαρχουσών μονάδων ή, τουλάχιστον, στις μονάδες εκείνες οι οποίες δεν προσπαθούν 
σκοπίμως να αποφύγουν την παρατήρηση. Γι'αυτό το λόγο, είναι απαραίτητο να 
εντοπιστεί το σύνολο των μονάδων παραγωγής. 
Με εξαίρεση τη Δανία, τη Γαλλία και τις Κάτω Χώρες, δεν υπάρχει, γενικά, στα 
κράτη μέλη, ενιαίο και κεντρικό μητρώο των στατιστικών μονάδων. 
Πράγματι, στη Δανία, καταρτίστηκε μητρώο με βάση τις δηλώσεις κύκλου εργασιών οι 
οποίες υποβάλλονται στο πλαίσιο του ΦΠΑ, καθώς και τις υποχρεωτικές ετήσιες 
δηλώσεις μισθοδοσίας που υποβάλλουν οι εργοδότες. Στις Κάτω Χώρες, το μητρώο 
των στατιστικών μονάδων και ο μηχανισμός ερευνών, στον οποίο οι στατιστικές 
παραγωγής διαδραματίζουν ουσιαστικό ρόλο, είναι στενά συνδεδεμένα. Στη Γαλλία, 
καταρτίστηκε μητρώο των επιχειρήσεων, το οποίο καλύπτει όλους τους διοικητικούς 
τομείς. 
Ωστόσο, στα υπόλοιπα κράτη μέλη, καταρτίστηκαν αρχεία ανάληψης ερευνών, τα οποία 
καλύπτουν συγκεκριμένους τομείς δραστηριοτήτων. 
Στη Γερμανία, έγινε απογραφή των τοπικών μονάδων παραγωγής ταυτόχρονα με την 
απογραφή του πληθυσμού·, στην Ιταλία, επίσης, διοργανώνονται κατά περιόδους 
αντίστοιχες απογραφές. 
Στο Λουξεμβούργο, η υπηρεσία μητρώων υποβάλλει στη Statec το μητρώο των 
υπόχρεων καταβολής ΦΠΑ. Στο Βέλγιο, υπάρχει, επίσης, σε ορισμένους τομείς ένα 
μητρώο βασιζόμενο στις δηλώσεις του ΦΠΑ, το οποίο χρησιμοποιείται για την ανάληψη 
ερευνών παραγωγής. 
Στην Ελλάδα, οι περιοδικές απογραφές που πραγματοποιούνται στη βιομηχανία 
αποτελούν τη μόνη πηγή αναφοράς για την αντιπαραβολή των πραγματοποιούμενων 
ερευνών. Παρόμοια κατάσταση επικρατούσε στην Ισπανία και την Πορτογαλία: 
πρόσφατα έγιναν προσπάθειες κατάρτισης μητρώου των στατιστικών μονάδων. Οι 
προσπάθειες αυτές είχαν ως αποτέλεσμα τη δημιουργία, στην Ισπανία, του "Directorio 
Central de Empresas" με βάση διοικητικές πηγές - φορολογικές αρχές και φορείς 
κοινωνικής ασφάλισης -, και στην Πορτογαλία, του "Ficheiro Central de Empresas 
e Estabelecimentos". Τα μητρώα αυτά χρησιμοποιούνται ήδη για την πραγματοποίηση 
ορισμένων ερευνών σε επιχειρήσεις. 
Η βρετανική κεντρική στατιστική υπηρεσία (CSO), σε συνεργασία με το Υπουργείο 
Εργασίας, καταρτίζει, επίσης, δια-διοικητικό μητρώο των επιχειρήσεων κατ'αρχάς με 
βάση τα στοιχεία που περιλαμβάνονται στα αρχεία του ΦΠΑ και τις δηλώσεις 
εισοδήματος των επιχειρήσεων. Το μητρώο αυτό θα συμπληρωθεί αργότερα και με άλλα 
μητρώα επιχειρήσεων τα οποία χρησιμοποιεί η Διοίκηση για στατιστικούς σκοπούς. 
β. Οι στατιστικές σχετικά με τις εμπορεύσιμες υπηρεσίες 
Στη Γαλλία, η χρήση λογιστικών στοιχείων σε παράρτημα των φορολογικών δηλώσεων 
των επιχειρήσεων επιτρέπει την κάλυψη του συνόλου των επιχειρήσεων που δεν έχουν 
χρηματοοικονομικό ή γεωργικό χαρακτήρα· στις Κάτω Χώρες, κατά την αναθεώρηση 
των λογαριασμών του 1987 πραγματοποιήθηκε επέκταση των τυποποιημένων στατιστικών 
παραγωγής στον τομέα των υπηρεσιών. 
Ωστόσο, στα υπόλοιπα κράτη μέλη, οι εμπορεύσιμες υπηρεσίες, με εξαίρεση τις 
υπηρεσίες που παράγονται από τις δημόσιες επιχειρήσεις και τις χρηματοοικονομικές 
υπηρεσίες, δεν καλύπτονται πλήρως από ειδικές και τακτικές έρευνες. Σε ορισμένα 
κράτη μέλη πραγματοποιούνται έρευνες που έχουν μερικό χαρακτήρα: εντούτοις, δεν 
επιτρέπουν τον εντοπισμό του συνόλου των εμπορεύσιμων υπηρεσιών. 
Τα κενά αυτά καλύπτονται, μερικές φορές, με τη βοήθεια των στατιστικών του ΦΠΑ: 
αυτό συμβαίνει τουλάχιστον στη Δανία και τη Γερμανία. 
Πρέπει να υπογραμμιστεί ότι η εφαρμογή των δύο αυτών προτεραιοτήτων μεταξύ των 
ενεργειών που πρέπει να αναληφθούν δεν εξαρτάται άμεσα μόνο από τις υπηρεσίες 
εθνικής λογιστικής: εξαρτάται και από το επίπεδο ανάπτυξης των εθνικών στατιστικών 
συστημάτων, η βελτίωση του οποίου είναι μακροχρόνιο έργο που αποτελεί αντικείμενο 
μέριμνας του κοινοτικού στατιστικού προγράμματος. Το ενλόγω πρόγραμμα έχει ως 
πρωταρχικό στόχο την πραγματοποίηση συγκεκριμένων ενεργειών προκειμένου να 
εξασφαλιστεί η βελτίωση της ποιότητας και της συγκρισιμότητας των στατιστικών των 
κρατών μελών. 
Στους τομείς των μητρώων και των εμπορεύσιμων υπηρεσιών, έχουν ήδη αναληφθεί 
σχετικές ενέργειες. 
Έπειτα από πρόταση της Επιτροπής, το Συμβούλιο ενέκρινε στις 18 Ιουνίου 1992 ένα 
διετές πρόγραμμα (1992-1993) ανάπτυξης των ευρωπαϊκών στατιστικών στον τομέα των 
υπηρεσιών6 και αποφάσισε στις 22 Ιουλίου 1993 την εφαρμογή ενός εναρμονισμένου 
συστήματος για τα μητρώα επιχειρήσεων7. 
>. Η εξαντλητικότητα της μέτρησης των ΑΕΠ: πρόγραμμα εργασίας 
Η ανάλυση των ζητημάτων που "ανακύπτουν από τον εξαντλητικό χαρακτήρα των 
εθνικών λογαριασμών, και, κυρίως, η συνεκτίμηση της παραοικονομίας, αποτέλεσε 
7 Απόφαση του Συμβουλίου της 18ης Ιουνίου 1992 (92/326/ΕΟΚ), ΕΕ αριθ. L 179 της 1.7.92, 
σελ. 131. 
Κανονισμός (ΕΟΚ) τον Συμβουλίου αριθ. 2186/93, ΕΕ αριθ. L 196 της 5.8.93, σελ. 1. 
αντικείμενο συνεδριάσεων της επιτροπής ΑΕΠ, κατά τη διάρκεια των οποίων 
προτάθηκαν τα εξής: 
μια έκθεση συνθετικού χαρακτήρα σχετικά με τη συνεκτίμηση της 
παραοικονομίας στους εθνικούς λογαριασμούς των διαφόρων χωρών, 
ένα σχέδιο προγράμματος εργασίας στον τομέα αυτό. 
Η ενλόγω έκθεση παρουσιάστηκε στην έκθεση σχετικά με την εφαρμογή της οδηγίας. 
Το περιεχόμενο του προγράμματος εργασίας καθώς και το χρονοδιάγραμμα των 
ενεργειών παρατίθενται παρακάτω. 
6.1 Το πεοιεγόιιενο του προγράμματος εργασίας 
Οι προτάσεις της Επιτροπής σχετικά με το πρόγραμμα εργασίας όσον αφορά τον 
εξαντλητικό χαρακτήρα έχουν τέσσερις πτυχές: 
α. Απολογισμός των ενεργειών αποκατάστασης που πραγματοποιούνται στους λογαριασμούς 
προκειμένου να καλυφθεί η παραοικονομία. 
Πράγματι, είναι δυνατόν να μην έχουν περιληφθεί στην υποβληθείσα έκθεση οι ενέργειες 
αποκατάστασης που δεν αναφέρονται στους καταλόγους των στατιστικών πηγών και 
μεθόδων που χρησιμοποιούνται για τον υπολογισμό του ΑΕΠ. Επίσης, είναι δυνατόν 
η τοπική χρησιμοποίηση ορισμένων μεθόδων να επιτρέψει πράγματι την ενσωμάτωση 
ενός μέρους της παραοικονομίας. 
Τα κράτη μέλη θα πρέπει, λοιπόν, να τελειοποιήσουν την ενλόγω έκθεση κατά τρόπον 
ώστε η περιγραφή της ισχύουσας κατάστασης να είναι όσο το δυνατόν πιο ακριβής. 
β. Σύγκριση των στοιχείων σχετικά με την απασχόληση, που προέρχονται από 
δημογραφικές πηγές, με τα αντίστοιχα στοιχεία που χρησιμοποιούνται για τον 
υπολογισμό του μεγέθους του ΑΕΠ. 
Ο στόχος είναι να καταβληθεί προσπάθεια να μετρηθεί το μέρος του όγκου εργασίας 
το οποίο ασκείται παράνομα. Όποια και αν είναι η προσέγγιση που χρησιμοποιείται 
για τον υπολογισμό του ΑΕΠ, υπάρχει ένας όγκος απασχόλησης που λαμβάνεται υπόψη 
για τον υπολογισμό του μεγέθους, ο οποίος αναφέρεται από τις μονάδες που 
δηλώνονται. Συγκεκριμένα, πρόκειται για τη σύγκριση αυτού του όγκου με τα στοιχεία 
σχετικά με την απασχόληση, τα οποία προκύπτουν από τις δηλώσεις που υποβάλλονται 
στις έρευνες - απογραφές πληθυσμού και έρευνες σχετικά με την απασχόληση - οι 
οποίες πραγματοποιούνται στα νοικοκυριά. Είναι προφανές ότι θα πρέπει να εξεταστεί 
το ζήτημα της πολλαπλής απασχόλησης. 
γ. Περιγραφή των φορολογικών διατάξεων και των στατιστικών προσαρμογών που 
εφαρμόζονται στις παροχές σε είδος και στα φιλοδωρήματα. 
δ. Διόρθωση από τις συνέπειες της φορολογικής απάτης, των δηλώσεων που υποβάλλονται, 
στις στατιστικές έρευνες, από τους παραγωγούς ή τους εισοδηματίες. 
Γι' αυτό το λόγο, συνιστάται να εξεταστεί η δυνατότητα να χρησιμοποιούνται τα 
αποτελέσματα των ελέγχων που πραγματοποιούνται από τις φορολογικές αρχές. Η 
Επιτροπή κρίνει σκόπιμο να διευκολύνουν οι αρμόδιες εθνικές αρχές την πρόσβαση των 
στατιστικών υπηρεσιών στα αποτελέσματα των φορολογικών ελέγχων. 
Εάν από τις εργασίες που παρουσιάστηκαν παραπάνω προκύπτει ότι ορισμένες 
παραγωγικές δραστηριότητες δεν καλύπτονται με εξαντλητικό τρόπο, τα κράτη μέλη θα 
πρέπει να προβούν σε εκτίμηση της δραστηριότητας η οποία αποδεικνύεται ότι 
απουσιάζει από το ΑΕΠ. 
Κάτι τέτοιο προϋποθέτει ότι θα καθορίζονται εκ των προτέρων οι μέθοδοι ενσωμάτωσης 
των αποτελεσμάτων των ενεργειών που αναφέρονται στα σημεία α, β, γ και δ, και ιδίως 
εκείνες που αφορούν την απονομή προστιθέμενων αξιών στις μονάδες που ασκούν 
παράνομη δραστηριότητα. Η Επιτροπή ανέλαβε σχετικές εργασίες στο σημαντικό αυτό 
τομέα· παρουσιάστηκαν στην επιτροπή ΑΕΠ το Σεπτέμβριο του 1993. 
6.2 Το γοονοδιάγραμ,μα των ενεργειών 
Με σκοπό τη συγκέντρωση, μέχρι το τέλος του 1995, εναρμονισμένων στοιχείων σχετικά 
με τα ΑΕΠ, ιδίως όσον αφορά τη συνεκτίμηση της παραοικονομίας, προτάθηκε για κάθε 
ενότητα του προγράμματος εργασίας, ήτοι: 
Απολογισμός των ενεργειών αποκατάστασης 
Σύγκριση των στοιχείων των σχετικών με την απασχόληση 
Περιγραφή των παροχών σε είδος και των φιλοδωρημάτων 
Χρήση των φορολογικών ελέγχων 
το παρακάτω χρονοδιάγραμμα: 
Διαβίβαση των αποτελεσμάτων κάθε ενότητας από τα κράτη μέλη: το αργότερο 
στις 30 Ιουνίου 1994 
Εξέταση των αποτελεσμάτων από την επιτροπή ΑΕΠ: δεύτερο εξάμηνο 1994. 
Μετά τη διαβούλευση που πραγματοποιήθηκε με τα κράτη μέλη κατά τη συνεδρίαση της 
επιτροπής ΑΕΠ, το Σεπτέμβριο του 1993, η Επιτροπή θέσπισε μέτρα σχετικά με το 
περιεχόμενο του προγράμματος εργασίας και το χρονοδιάγραμμα εφαρμογής του. 
Τέλος, στο πλαίσιο του άρθρου 10(8) του κανονισμού 1552/89 σχετικά με τους ιδίους 
πόρους, η Επιτροπή διατύπωσε για κάθε κράτος μέλος μια επιφύλαξη σχετικά με την 
εξαντλητικότητα της μέτρησης του ΑΕΠ, ιδίως όσον αφορά τη συνεκτίμηση της 
παραοικονομίας, πράγμα που επιτρέπει, για το σημείο αυτό, μια αναδρομική διόρθωση 
των οικονομικών συνεισφορών. 
10 
7. Οι ειδικές ενέργειες 
Πριν από την κατάρτιση μιας αναλυτικής έκθεσης, η Επιτροπή πρότεινε στην Ελλάδα 
και την Πορτογαλία να τις βοηθήσει όσον αφορά τις εργασίες αναθεώρησης των 
εκτιμήσεων τους: οι ενέργειες αυτές ολοκληρώθηκαν το φθινόπωρο του 1993. 
Ο ελληνικός μηχανισμός των εθνικών λογαριασμών παρουσίαζε εμφανείς ελλείψεις. Για 
την τελειοποίηση του, η Επιτροπή ζήτησε τη συνεργασία εμπειρογνωμόνων της γαλλικής 
εθνικής στατιστικής υπηρεσίας, προκειμένου να γίνει ουσιαστική αναθεώρηση, κύριοι 
στόχοι της οποίας θα είναι: η υιοθέτηση του ΕΣΟΛ ως πλαισίου επεξεργασίας των 
λογαριασμών, η καθιέρωση πιο αξιόπιστων μεθόδων αξιολόγησης, η βελτίωση της 
κάλυψης της οικονομικής δραστηριότητας. Τα στοιχεία που διαβιβάστηκαν τον 
Οκτώβριο του 1993 οδήγησαν σε μια ουσιαστική αύξηση του ελληνικού ΑΕΠ. 
Τη στιγμή της έκδοσης της οδηγίας, η πορτογαλική στατιστική υπηρεσία (ΙΝΕ) 
ετοιμαζόταν να προβεί σε αναθεώρηση των πορτογαλικών λογαριασμών με σκοπό την 
ενημέρωση τους. Προκειμένου να συνεκτιμήσει καλύτερα τους στόχους της οδηγίας, 
η ΙΝΕ μετέθεσε το χρονοδιάγραμμα της αναθεώρησης. Η Επιτροπή παρακολουθεί από 
κοντά τις εργασίες αναθεώρησης. Η τροποποίηση του πορτογαλικού ΑΕΠ δεν είναι 
αμελητέα. 
'Επειτα από αίτημα των υπηρεσιών του Λουξεμβούργου, η Επιτροπή ζήτησε την τεχνική 
υποστήριξη ενός εμπειρογνώμονα από την ομοσπονδιακή γερμανική στατιστική υπηρεσία 
και γερμανών πανεπιστημιακών, προκειμένου να πραγματοποιηθεί αναθεώρηση των 
εθνικών λογαριασμών: οι εργασίες ολοκληρώθηκαν επίσης κατά τα τέλη του 1993. Η 
αναθεώρηση προβλέπεται ότι θα έχει ως αποτέλεσμα μια σημαντικά μεγαλύτερη τιμή του 
ΑΕΠ. 
11 
ΠΑΡΑΡΤΗΜΑ 
Απολογισμός της χρησιμοποίησης των πιστώσεων που προβλέπονται 
στο άρθρο 8 της οδηγίας 
12 
ΧΡΗΣΙΜΟΠΟΙΗΣΗ ΤΩΝ "ΠΙΣΤΩΣΕΩΝ ΑΕΠ" 
(Άρθρο 8 της οδηγίας του Συμβουλίου της 13ης Φεβρουαρίου 1989) 
Μονάδα: ECU 
Χρησιμοποίηση των 
πιστώσεων 
Βέλγιο 
Σύνταξη του 
καταλόγου 
Εργασίες βελτίωσης 
Σύνολο 
Δανία 
Σύνταξη του 
καταλόγου 
Εργασίες βελτίωσης 
Σύνολο 
Γερμανία 
Σύνταξη του 
καταλόγου 
Εργασίες βελτίωσης 
Σύνολο 
Ισπανία 
Σύνταξη του 
καταλόγου 
Εργασίες βελτίωσης 
Σύνολο 
Γαλλία 
Σύνταξη του 
καταλόγου 
Εργασίες βελτίωσης 
Σύνολο 
Ελλάδα 
Σύνταξη του 
καταλόγου 
Εργασίες βελτίωσης 
Τεχνική βοήθεια 
Σύνολο 
Ιρλανδία 
Σύνταξη του 
καταλόγου 
Εργασίες βελτίωσης 
Σύνολο 
Ιταλία 
Σύνταξη του 
καταλόγου 
Εργασίες βελτίωσης 
Σύνολο 1989 
71.750 
71.750 
80.000 
80.000 
80.000 
80.000 
80.000 
100.000 
180.000 
80.000 
80.000 
80.000 
80.000 
80.000, 
70.000 
150.000 . 
80.000 
80.000. 1990 
8.250 
8.250 
200.000 
200.000 
320.000 
320.000 
225.000 
225.000 
100.000 
100.000 
230.000 
28.000 
258.000 
-
-1991 
88.000 
88.000 
300.000 
300.000 
250.000 
250.000 
150.000 
150.000 
20.100 
330.000 
350.100 
180.000 
57.699 
237.699 
100.000 
100.000 
300.000 
300.000 1992 
119.996 
119.996 
120.000 
120.000 
115.000 
115.000 
115.000 
115.000 
115.000 
115.000 
165.000 
72.175 
237.175 
200.000 
200.000 
120.000 
120.000 ΣΥΝΟΛΟ 
80.000 
207.996 
287.996 
80.000 
620.000 
700.000 
80.000 
685.000 
765.000 
80.000 
590.000 
670.000 
100.100 
545.000 
645.100 
80.000 
575.000 
157.874 
812.874 
80.000 
370.000 
450.000 
80.000 
420.000 
500.000 
13 
Χρησιμοποίηση των 
πιστώσεων 
Λουξεμβούργο 
Σύνταξη του 
καταλόγου 
Τεχνική βοήθεια 
Σύνολο 
Κάτω Χώρες 
Σύνταξη του 
καταλόγου 
Σύνολο 
Πορτογαλία 
Σύνταξη του 
καταλόγου 
Εργασίες βελτίωσης 
Σύνολο 
Ηνωμένο Βασίλειο 
Σύνταξη του 
καταλόγου 
Εργασίες βελτίωσης 
Σύνολο 
Σύνταξη του 
καταλόγου 
ΥΠΟΣΥΝΟΛΑ 
Σύνταξη του 
καταλόγου 
Εργασίες βελτίωσης 
Τεχνική βοήθεια 
Σύνταξη του 
καταλόγου 
ΓΕΝΙΚΟ ΣΥΝΟΛΟ 1989 
45.000 
45.000 
80.000 
80.000 
80.000 
80.000 
80.000 
80.000 
-
916.750 
170.000 
1.086.750 1990 
-
-
250.000 
250.000 
-
-
8.250 
1.325.000 
28.000 
1.361.250 1991 
62.900 
62.900 
-
-
-
100.000 
20.100 
1.698.000 
120.599 
100.000 
1.938.699 1992 
50.300 
50.300 
5.400 
5.400 
200.000 
200.000 
177.100 
177.100 
38.330 
5.400 
1.447.096 
122.475 
38.330 
1.613.301 ΣΥΝΟΛΟ 
45.000 
113.200 
158.200 
85.400 
85.400 
80.000 
450.000 
530.000 
80.000 
177.100 
257.100 
138.330 
950.500 
4.640.096 
271.074 
138.330 
6.000.000 
14 
ISSN 0254-1483 
COM(94)16 τελικό 
ΕΓΓΡΑΦΑ 
GR 09 17 
ApiiS. καταλόγου : CB-CO-94-019-GR-C 
ISBN 92-77-64592-X 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg